Arutelu:Hello world - Vikipeedia, vaba entsüklopeedia

# Arutelu:Hello world

###

"Tere maailm" programm ja Tere maailm programm tunduvad eesti keeles vigased väljendid. Mis oleks, kui paneks artikli pealkirjaks "Hello world"? Andres 15:58, 16 Jul 2004 (UTC)

  Natuke imelikud on nad jah. Vaatasin, et ka teistes keeltes on jäetud "Hello, World!" tõlkimata. Ma muudan siis ümber. Ma muudan ka vastavad näited erinevate programmeerimiskeelte artiklites. Ainult artikkel ise tuleb vist sinul teisaldada, sest nagu juba mainitud, siis mul kohe mitte see ei õnnestu. Rene 17:01, 16 Jul 2004 (UTC)

    Artiklite sees need asjad nii väga ei häiri, nii et on aega mõelda, mis nendega teha. Ma siis teisaldan. Andres 17:06, 16 Jul 2004 (UTC)

    Eestikeelne väljend programmide sees võiks kindlasti jääda. Andres 17:07, 16 Jul 2004 (UTC)

      Hello world artiklis said siis mindud täielikult "Hello, World!"-i peale. Seda mis muude asjadega saab, seda võib veel mõelda, sest see tõesti eriti ei häiri. Aga need lingid seal erinevate keelte juures, mis siia viitavad, need ma muudan ümber sõnadega "hello world", sest paistab, et see kõlab õite nigelasti. Ja linkida tuleks nagunii otse, ilma vahepealse ümbersuunamiseta. Rene 17:25, 16 Jul 2004 (UTC)

      Hello World on igatahes väga sissejuurdunud asi küll. Kui ma seda BASICu lehte täiendasin, siis täiesti alateadlikult kirjutasin näidetesse Hello world, kuigi plaanisin, et võiks eesti keeles kirjutada. Hädasti oleks vaja rohkem inimesi selle teema peale - kahekesi on siin natuke nigel seda arutada.
      Igatahes kaldun ma sinnapoole, et enamik programmeerijaid otsustaks Hello Worldi kasuks. Eestlastest programmeerijad samas vaevalt et oma esimeseks programmiks "Hello, World!" kirjutavad, pigem on selleks "Tere" või midagi muud sellist. Rene 21:00, 16 Jul 2004 (UTC)

        Mina ei ole üldse programmeerimise asjatundja, kuigi kunagi olen teinud rakendusprogramme FORTRAN-is, ALGOL-is ja BASIC-us (uuematest asjadest ja süsteemprogrammeerimisest ei taipa suurt midagi). Küll aga tunnevad asja J, Jaan513 ja veel mõned, kes seda saiti harvem väisavad. Küll muidugi tuleb asjatundjaid juurde. Muide, minu kui võhiku jaoks ei ole praegune Vikipeedia materjal ikka veel piisav. Näiteks kui ma loen läbi artikli "Operatsioonisüsteem", siis ma ei saa ikka päriselt aru, mis see operatsioonisüsteem on. Peaksin hakkama ise kirjutama, siis saaksin ehk aru, aga momendil pakuvad teised teemad rohkem huvi.

        Mul ei ole üldse midagi selle vastu, kui sõnad, mis programm väljastab, on eesti keeles. Küsimus on ainult selles, kuidas programmi Hello world eesti keeles nimetada. Programmi olemus ei muutu ju sõnade valikust. Kui eesti keeles mingit juurdunud nimetust ei ole, siis tuleks jääda ingliskeelse nimetuse juurde, sest meil ei ole mõtet hakata uut terminoloogiat välja töötama. Peale selle valmistab mulle muret õigekeelsus. Andres 06:17, 17 Jul 2004 (UTC)

Välja otsitud andmebaasist "http://et.wikipedia.org../../../h/e/l/Arutelu%7EHello_world_530a.html"

##### Views

- Artikkel
- Arutelu
- Viimane redaktsioon

##### Otsi